Predrag Azap

Predrag Azap (Osijek, 10. XI. 1969. godine na dan svetog Arsenija srpskog, rodom iz Tenja), pravoslavni sveštenik, pisac i izdavač. Osnovnu školu završio u Tenju, srednju u Osijeku, dobivši 1987. godine zvanje trgovca-komercijaliste. Ljubav prema bogoslovskim naukama usađena u mladim danima, uzrastavši u porti tenjskog hrama svetog Nikole, odvela ga je na školovanje u Bogosloviju sv. Arsenija u Sremske Karlovce. Od 15. oktobra 2019. godine sveštenik je u parohiji u Iloku koja je jenda od najzapadnijih parohija Eparhije Sremske na krajnjem istoku Hrvatske. Pre dolaska u Ilok 15 je godina služio u parohiji u Vinkovcima.

Godine 1991. episkop osječkopoljski i baranjski Lukijan, kao učenika bogoslovije, poziva ga da se vrati u Tenje, gdje dobiva sveštenički čin. Prvo je 27. IX. 1991. rukopoložen u čin đakona, a već 30. IX. iste godine u čin prezvitera. Na parohiji Pačetin i Marinci nalazi se od 30. IV. 1992. godine došavši iz Tenja, gdje je kao administrator parohije proveo 7 mjeseci. Pored te parohije, 2000. godine dobiva u nadležnost i parohije Vinkovci i Rajevo Selo. Episkop Lukijan odlikovao ga je za revnost u svešteničkoj službi, obnavljanje porušenih svetinja i crkvenog života u nadležnim parohijama dostojanstvom protonamesnika 30. IX. 2001. godine. Zvaničnim aktom episkopa Lukijana od 14. VI. 2004. godine postaje paroh vinkovački i administrator parohije u Rajevom Selu. Na svečanoj arhijerejskoj liturgiji 29. VIII. 2004. godine episkop Lukijan ga, za mnogobrojne svešteničke i vjeroučiteljske zasluge, unapređuje u čin protojereja.

Mnogo svog vremena posvetio je novinarskoj i informativnoj djelatnosti. Urednik je Glasa Pravoslavlja, prvog vjersko-poučnog i informativnog časopisa novoobnovljene Osječkopoljske i baranjske eparhije. Dolaskom na vinkovačku parohiju pokreće bilten Pravoslavni hrišćanin "za vjeru i kulturu Srpske pravoslavne parohije u Vinkovcima". Crkveni život svojih parohija, eparhije i Srpske pravoslavne crkve prezentuje i na internetu, stranicama koje sam uređuje ( ). Kao urednik, izdavač ili autor predgovora izdao je tri knjige.

Skupština Vukovarsko-srijemske županije dodijelila mu je 11. XI. 2004. godine, povodom Dana te županije, povelju za doprinos razvoju međuljudskih odnosa i za nesebično zalaganje u procesu obnove ratom razrušenih objekata Srpske pravoslavne crkve.

Bibliografija
 Predrag Azap (urednik, autor predgovora): "Srpska slava ili Krsno ime", Srpska pravoslavna parohija pačetinska, Pačetin, 1996. (štampa: Grafomedia, Novi Sad, str. 16, visina: 20 cm, tiraž: 550; ćirilica, bez ilustracija)
 Predrag Azap: "Mali hrišćani : slikovnica za pouku i duhovnu nadgradnju mlađih uzrasta u osnovnim školama", Tusami, Novi Sad i Srpska pravoslavna parohija, Pačetin, 1997. (štampa: Maja print, Novi Sad, str. 92, visina: 21 cm, tiraž: 1000; autor predgovora Milorad Golijanin: "Hrišćanska pravoslavna vera"; ćirilica, ilustracije)
 Predrag Azap (izdavač): "Mali molitvenik : za školu i obitelj", P. Azap, Pačetin-Vukovar, 1998. (obnovljeno i prigodno izdanje) (štampa: Srpska manastirska štamparija, Sremski Karlovci, str. 45, visina: 15 cm, tiraž: 1000; Edicija Pravoslavlje; ćirilica, ilustracije)
 Predrag Azap: "Ikone koje plaču znamenja nade", Edicija Pravoslavlje / Srpska pravoslavna parohija, Vinkovci, 2005,

Izvori

 ЖИВОТОПИС протојереја Предрага Азапа  
 Elektronski katalog BMS 

Azap, Predrag
Azap, Predrag